2019. gada 15. janvārī Noteikumi Nr. 28

Rīgā (prot. Nr. 2 37. §)

**Grozījumi Ministru kabineta 2017. gada 24. oktobra noteikumos Nr. 635 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2017. gada 24. oktobra noteikumos Nr. 635 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi" (Latvijas Vēstnesis, 2017, 213. nr.; 2018, 182. nr.) šādus grozījumus:

1. Papildināt 4. punktu aiz vārda "Jēkabpils" ar vārdiem "Jūrmalas, Liepājas".
2. Izteikt 9.1. apakšpunktu šādā redakcijā:

"9.1. trešās atlases kārtas iznākuma rādītāji – līdz 2023. gada 31. decembrim:

9.1.1. atbalstīto kultūras un dabas mantojuma objektu un tūrisma objektu apmeklējumu skaita paredzamais pieaugums, salīdzinot ar 2015. gadu, – ne mazāk kā 202 000 apmeklējumu;

9.1.2. atbalstīto kultūras un dabas mantojuma objektu skaits – ne mazāk kā 13 objekti;

9.1.3. jaunradīto pakalpojumu skaits atbalstītajos kultūras un dabas mantojuma objektos – ne mazāk kā 23 jaunradīti pakalpojumi;".

1. Izteikt 10. un 10.1 punktu šādā redakcijā:

"10. Specifiskā atbalsta trešās atlases kārtas ietvaros plānotais kopējais attiecināmais finansējums granta veidā ir ne mazāks kā 60 342 910 *euro*, tai skaitā Eiropas Reģionālās attīstības fonda finansējums – ne lielāks kā 51 291 473 *euro* (no tā virssaistību finansējums – ne lielāks kā 28 099 280 *euro*) un nacionālais finansējums (valsts budžeta finansējums, tai skaitā valsts budžeta dotācija pašvaldībai, pašvaldības finansējums un privātais finansējums) – 9 051 437 *euro*.

10.1 Specifiskā atbalsta ietvaros līdz 2018. gada 31. decembrim pieejamais kopējais attiecināmais finansējums ir ne mazāks kā 57 458 811 *euro*,tai skaitāEiropas Reģionālās attīstības fonda finansējums – ne lielāks kā 48 839 989 *euro* (no tā virssaistību finansējums – ne lielāks kā 28 099 280 *euro*) un nacionālais finansējums (valsts budžeta finansējums, tai skaitā valsts budžeta dotācija pašvaldībai, pašvaldības finansējums un privātais finansējums) – 8 618 822 *euro.* Šo noteikumu 10. punktā minētais maksimālais kopējais attiecināmais finansējums būs pieejams pēc 2019. gada 1. janvāra, ja pēc Eiropas Komisijas lēmuma par snieguma ietvara izpildi atbildīgā iestāde ierosinās to piešķirt finansējuma saņēmējam un ja finansējuma saņēmējs projektā veiks grozījumus, ievērojot valsts atbalsta nosacījumus un attiecīgi palielinot šo noteikumu 9.1. apakšpunktā minēto sasniedzamo iznākuma rādītāju vērtības."

1. Papildināt III nodaļu ar 14.1 punktu šādā redakcijā:

"14.1 Specifiskā atbalsta ietvaros atbalstāmas ir maza mēroga investīcijas dabas un kultūras mantojuma objektos, tūrisma objektos un saistītajā infrastruktūrā. Investīcijas ir uzskatāmas par maza mēroga, ja Eiropas Reģionālās attīstības fonda ieguldījums nepārsniedz Eiropas Parlamenta un Padomes 2013. gada 17. decembra Regulas (ES) Nr. 1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006, 3. panta 1. punkta "e" apakšpunktā noteiktās robežvērtības."

1. Papildināt 15. punktu aiz vārda "Jēkabpils" ar vārdiem "Jūrmalas, Liepājas".

Ministru prezidents Māris Kučinskis

Kultūras ministre Dace Melbārde